Εισαγωγική Επιμόρφωση για την εκπαιδευτική αξιοποίηση ΤΠΕ (Επιμόρφωση Β1 Επιπέδου)

Επιμορφωτικές δραστηριότητες 1ης συνεδρίας

Εισαγωγή στην εκπαιδευτική αξιοποίηση των ψηφιακών μέσων

Εξοικείωση με το Moodle

Συστάδα B1.1 Θεωρητικών Επιστημών και Καλλιτεχνικών



Διεύθυνση

Επιμόρφωσης & Πιστοποίησης

Έκδοση 2η

Νοέμβριος 2017

# ΠΡΟΤΕΙΝΟΜΕΝΕΣ ΔΡΑΣΤΗΡΙΟΤΗΤΕΣ ΕΠΙΜΟΡΦΩΤΙΚΟΥ ΣΕΝΑΡΙΟΥ

## Δραστηριότητα 1: Προσδοκίες από το πρόγραμμα επιμόρφωσης

Χωριστείτε σε ομάδες (ανά ειδικότητα), ώστε να ανταλλάξετε απόψεις με αντικείμενο τις προσδοκίες σας από το πρόγραμμα επιμόρφωσης και ανακοινώστε τις απόψεις της ομάδας σας.

## Δραστηριότητα 2: Παρουσίαση και επίδειξη από τον επιμορφωτή του περιβάλλοντος Moodle

Εισέλθετε στο Moodle του επιμορφωτικού προγράμματος. Περιηγηθείτε στο υλικό και πειραματιστείτε με εργαλεία και εφαρμογές της πλατφόρμας, σύμφωνα με τις υποδείξεις του επιμορφωτή σας.

## Δραστηριότητα 3: Εισαγωγική συζήτηση στη χρήση μηχανών αναζήτησης: τροποποιημένη

-Με τη βοήθεια μηχανών αναζήτησης να αναζητήσετε εκπαιδευτικό βίντεο σχετικό με την ενότητα την οποία πραγματεύεστε αυτή την εβδομάδα στην τάξη σας. Ποιες λέξεις κλειδιά χρησιμοποιήσατε; Κάνατε χρήση τελεστών; Με ποια κριτήρια το επιλέξατε μεταξύ των άλλων βίντεο που σας πρότειναν οι μηχανές αναζήτησης;

-Να προτείνετε δραστηριότητα για τους μαθητές σας που θα συνοδεύει το βίντεο.

-Να κάνετε συζήτηση για τον ποιοτικό έλεγχο των δεδομένων που βρίσκουν και χρησιμοποιούν οι μαθητές. Ποιες είναι οι παράμετροι που οφείλουν να λάβουν υπόψιν τους οι μαθητές κατά την αναζήτηση υλικού και ποια τα κριτήρια επιλογής του προκειμένου να πούμε ότι έχουν κατακτήσει δεξιότητες Ψηφιακού/Πληροφορικού/Νέου Γραμματισμού;